news_article: Lukko on HIFK:lle voittamaton
  Helsinki, 11. 2. (STT)
  Helsingin IFK otti vasta kauden toisen pisteensä Rauman Lukolta vaikka jatkoajalla tarjottiin voittoakin. Ottelu päättyi lisäjaksonkin jälkeen 3—3.
  Kumpikin joukkue käytti neljää ketjua ja peli olikin vauhdikasta. Tämä sopi Lukolle, joka hallitsi kaukaloa ensimmäiset puolitoista erää. Raumalaisten pyörityksessä IFK:n maalivahti Sakari Lindfors seikkaili kahdesti ulos veräjältään: molemmilla kerroilla Lukko rankaisi.
  IFK ryhdistäytyi, vaikka joukkueen toiseksi paras pistemies, laitahyökkääjä Mika Kortelainen väänsi polvensa kaksinkamppailussa Lukon tähtipuolustajan Robert Nordmarkin kanssa. Kortelainen lie pari viikkoa poissa liigajäiltä. IFK tiivisti pelijärjestyksensä kolmeen viisikkoon ja peli alkoi kulkea.
  Päätuomari Rami Savolainen ehti kolmannen jakson alussa jo hylätä IFK:n johto-osuman, mutta johtoon helsinkiläiset menivät Iiro Järven maalilla. Jatkoajalla Savolainen tarjosi voittoa isännille lähettämällä Nordmarkin kaksiminuuttiselle väkivaltaisuudesta. Kumpikin joukkue pelasi varman päälle ja lisäaika sujui ilman maaleja.
  IFK:n tehoketju oli Järvi—Darren Boyko—Kortelainen (Tuomisto). Pakeista kunnostautui Juri Kuznetsov. Lukon terävin kolmikko oli Jari Torkki—Kalle Sahlstedt—Harri Lönnberg.
  Helsinkiläisvalmentaja Hannu Kapanen oli pisteeseen tyytyväinen, mutta Lukon luotsi Pentti Matikainen lupaa joukkueelleen töitä:
  — Minun ja ryhmäni yhteinen vaellus on ollut kuin maailmanpyörää. Muutama hyvä peli ja sitten viime ottelun totaalinen romahdus. Meillä on vielä kova työ säilyttää pudotuspeleihin kotietu. (STT)
  -amm-
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16
events: game result goal goal penalty goal penalty goal goal goal penalty penalty penalty penalty penalty saves saves
events: HIFK
events: Lukko
events: 3–3 0–1 0–2 1–2 2–2 3–2 3–3
events: 0–1 2–1 1–1 0–0
events: Jari Torkki Tommi Turunen Kimmo Lotvonen Simo Saarinen Juha Riihijärvi Juri Kuznetsov Iiro Järvi Jari Torkki Juri Kuznetsov Kimmo Lotvonen Markku Hurme Sakari Lindfors Robert Nordmark Sakari Lindfors Boris Rousson
events: Kalle Sahlstedt Harri Lönnberg
events: Mikko Peltola
events: Veli-Pekka Kautonen Darren Boyko
events: Tero Hämäläinen Tommy Kiviaho
events: Darren Boyko Juri Kuznetsov
events: Jarno Miikkulainen
events: guest guest guest home guest home home guest home guest home home guest home guest
events: Lukko Lukko Lukko HIFK Lukko HIFK HIFK Lukko HIFK Lukko HIFK HIFK Lukko HIFK Lukko
events: 14.3 22.24 23.45 30.21 32.08 37.36 45.25 47.05 47.53 48.01 53.59 56.02 60.47
events: 2 2 2 2 2 2 2
events: 32 32